पाएं अपने शहर की ताज़ा ख़बरें और फ्री ई-पेपरडाउनलोड करें
अंतरराष्ट्रीय मजदूर दिवस के अवसर पर जिला विधिक सेवा प्राधिकरण के तत्वावधान में शनिवार को एडीआर सेंटर में वर्चुअल विधिक जागरूकता शिविर का आयोजन किया गया। आयोजित शिविर में जिला विधिक सेवा प्राधिकरण के सचिव व अपर जिला एवं सैशन न्यायाधीश प्रदीप कुमार ने उपस्थित प्रतिभागियों को श्रमिकों के कल्याण के लिए केंद्र व राज्य सरकार द्वारा संचालित की गई जन कल्याणकारी योजनाओं की जानकारी देकर लाभ उठाने की बात कही।
उन्होंने श्रमिकों के लिए संचालित योजनाओं के तहत उन्हें क्या-क्या सुविधाएं प्रदान की जाती हैं इनके बारे में विस्तार से बताया। शिविर को पैनल अधिवक्ता दिनेश कुमार शर्मा ने भी संबोधित किया गया। उन्होंने नालसा द्वारा जारी स्कीम असंगठित क्षेत्र के श्रमिकों के कल्याण के लिए बनी योजना व श्रमिकों के अधिकारों की भी जानकारी दी। बाल विवाह की रोकथाम के लिए चलाए जा रहे अभियान की जानकारी भी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn